དེང་སྐབས་འཛམ་གླིང་ནང་བསམ་བློ་གཏོང་སྟངས་ཐོག་ནས་དཀའ་ངལ་འཕྲད་བཞིན་ཡོད།ལུས་པོར་འཕྲོད་བསྟེན་དགོས་པ་ལྟར་བསམ་བློའི་འཕྲོད་བསྟེན་ཡང་དགོས་པ་ཧ་ཅང་གལ་ཆེན་པོ་རེད།དེ་སྔ་དྷ་སའི་གཞུང་གི་མཐོ་སློབ་ཀྱི་སློབ་སྤྱི་དང་ལྷན་སེམས་ཁམས་རིག་པ་སློབ་སྐབས་བློ་རིགས་སློབ་དགོས་པ་དང་།ཚད་མ་རིག་པ་སློབ་དུས་རྟགས་རིགས་སློབ་དགོས་སྟབས་སྔོན་ལ་དགེ་རྒན་ལྔ་བཅུ་ཙམ་ལ་ཟབ་སྦྱོང་ཞིག་སྤྲོད་དགོས་པའི་སྐོར་སྐད་ཆ་བྱུང་།ཉེ་ལམ་ལྡི་ལིར་མངའ་སྡེའི་གཞུང་གིས་གོ་སྒྲིག་གནང་བའི་ལྷན་ཚོགས་སྐབས་བདེ་སྐྱིད་ཇི་ལྟར་བསྐྲུན་དགོས་པའི་སྐོར་སྐད་ཆ་བྱུང་།དངུལ་དང་དབང་ཡོད་པ་ཙམ་གྱིས་བདེ་སྐྱིད་ཡོང་མི་ཐུབ།ནད་ལྟར་སྔོན་ལ་ན་ཚ་ངོ་ཤེས་ནས་སྨན་བསྟེན་དགོས།དེ་བཞིན་སེམས་ཀྱི་བདེ་སྐྱིད་ཞེས་པ་འདི་རྒྱུ་རྐྱེན་ལ་བརྟེན་ནས་ཡོང་བཞིན་ཡོད།དེར་བརྟེན་སྔོན་ལ་སེམས་དཀྲུག་མཁན་དེ་ངོ་ཤེས་པ་བྱེད་དགོས།དེར་གཉེན་པོ་བསྟེན་ན་སེམས་ནང་བདེ་སྐྱིད་ཡོང་ཐུབ།ཚེས་༨དང་༩ཉིན་བདེ་སྐྱིད་སྒྲུབ་སྟངས་སྐོར་སེམས་ཁམས་རིག་པའི་ཚོགས་འདུ་ཞིག་ཚུགས་རྒྱུ་རེད།ང་ཚོར་ཏན་ཏན་མདུན་ལམ་ཆེན་པོ་ཡོད་པ་ལྟ་བུ་ཞིག་འདུགཉི་ཧོང་ལ་མཚོན་ན་དངོས་པོའི་ཡར་རྒྱས་ཧ་ཅང་ཚད་མཐོན་པོར་སོན་ཡོད།འོན་ཀྱང་རང་སྲོག་གཅོད་མཁན་གྲངས་ཚད་ཧ་ཅང་མཐོན་པོ་རེད།